open-index/open-wikipedia-markdown huggingface dataset:
Beneficio

En  xeral, un **beneficio** é aquilo que favorece, que mellora o estado ou a situación dunha persoa ou dunha cousa.

* En Economía, **beneficio** é o diñeiro ou outro ben material que produce unha empresa, un capital, unha operación comercial etc., despois de descontar os gastos. Neste campo podemos falar de:
** **Beneficio económico**
** **Beneficio por acción**
* E tamén de:
** **Análise de custo-beneficio**
** **Marxe de beneficio**
* En Dereito:
** **Beneficio de división**
** **Beneficio de excusión**
** **Beneficio de inventario**
** **Beneficios penais**, mecanismo legal que permite reducir o tempo que un condenado debe pasar na prisión.
* En Historia e no mundo eclesiástico:
** **Beneficio eclesiástico**, cargo que a Igrexa confire canonicamente, ao clero secular, ao que vai anexa unha renda, ás veces sen necesidade de cubrilo persoalmente. As persoas que teñen ese cargo coñécense como **beneficiados**.
* En Metalurxia:
:* **Beneficio dos metais** é como se denomina a operación de obtención dunha maior concentración do metal que a existente na mena do xacemento.

Véxase tamén: 
* **Lei de beneficios inversos**, en Medicina, principio que di que a relación entre os beneficios e danos dun novo medicamento tende a ser inversa ao esforzo comercial da mercadotecnia para promover a introdución de dito medicamento no mercado.
Courtney Fortson

**Courtney Fortson**, nado o 23 de maio de 1988 en San Antonio, Texas, é un xogador profesional de baloncesto estadounidense que xoga nos Los Angeles D-Fenders da NBA Development League. Con 1,80 metros de altura, xoga nas posicións de base e escolta.

## Traxectoria deportiva 
### NBA 
Tras xogar para a Universidade de Arkansas, xogou na NBA D-League cos Reno Bighorns e os Los Angeles D-Fenders. O 16 de xaneiro de 2012 foi chamado para xogar cos Los Angeles Clippers, e foi cortado polo equipo o 27 de xaneiro, tras xogar 4 partidos. Nesa mesma tempada, pouco máis tarde, asinou un contrato de dez días cos Houston Rockets, e pouco despois asinou cos Rockets para o resto da tempada 2011-12.

## Notas 
## Véxase tamén 
### Ligazóns externas 
* Perfil en NBA.com
* Estatísticas en Basketball-Reference.com
Manuel Carballido García

**Manuel Carballido García**, nado en Santiago de Compostela en 1858 e finado en Padrón en 1935, foi un médico e xornalista galego.

## Traxectoria 
Licenciado en Medicina, foi profesor axudante da Facultade de Medicina da Universidade de Santiago de Compostela. Estivo relacionado con Roberto Nóvoa. Foi o primeiro director da revista *Café con Gotas*.

Segundo Alberto Vilanova, foi médico de cabeceira da escritora Rosalía de Castro, á que asistiu na súa enfermidade ata os seus últimos momentos.

En 1916 foi testemuña do nacemento de Camilo José Cela.

## Notas 
## Véxase tamén 
### Bibliografía 
* Santos Zas, Margarita (1911). *Café con gotas: semanario satírico ilustrado, 1886-1892* Grupo de Investigación Valle-Inclán. USC.
Reconstrución interna

En lingüística histórica, a **reconstrución interna** é un método que permite, a través dunha comparación sistemática entre elementos dunha lingua, remontarse a fases precedentes desa mesma lingua. Este método baséase no feito de que unha lingua é unha estrutura complexa a varios niveis: fonolóxico, morfolóxico, sintáctico, semántico. No momento no que ocorre un cambio a un nivel, por exemplo o fonolóxico, pode influír tamén noutro nivel, por exemplo o morfolóxico, creando irregularidades. Comparando as formas regulares coas irregulares pódense determinar cales son as formas máis antigas desa lingua.

Un exemplo de aplicación do método da reconstrución interna é o intento de reconstruír as raíces do indoeuropeo; é con todo posíbel que un cambio lingüístico cree amálgamas completas, ata o punto de non volver posíbel a separación dos morfemas. A perdida distinción morfolóxica en formas alternantes, coa perda dos elementos necesarios, crea obstáculos para a aplicabilidade do método.

## Véxase tamén 
### Bibliografía
* 
* 
### Outros artigos
* Indoeuropeística.
* Lingüística comparativa.
* Método comparativo.
* Reconstrución lingüística.
Bentejuí

**Bentejui** foi un líder guerreiro de Gran Canaria, que se resistiu militarmente á conquista da illa por parte dos conquistadores enviados pola Coroa de Castela. Naceu arredor do 1450, no Guanartemato de Gáldar, preto da actual cidade de Gáldar, en Gran Canaria e morreu o 29 de abril de 1483.

## Historia 
Tralo fin da resistencia aborixe no interior da illa en 1481, e a captura de Tenesor Semidán, guanarteme de Gáldar, por parte de Alonso Fernández de Lugo, asínase o tratado chamado Carta de Calatayud entre Tenesor, como representante do Reino das Canarias, e Fernando o Católico, Rei de Aragón, en nome dos Reinos das Españas, polo que as Illas Canarias pasan a ser parte da Coroa de Castela e os mandos do exército español destinados nas Canarias obteñen terras, así como tamén os diferentes guanartemes, *menceyes* ou reis tribais, que quedan como responsables políticos.

Ó caer Gáldar, a resistencia aborixe contra o tratado con España trasládase ás zonas montañosas do interior, onde Bentejuí, contando co apoio do faycán de Telde e da princesa galdense Guayarmina Semidán, organiza a última resistencia nos altos rochosos da illa.

Tenesor reúnese con eles, para tratar de convencelos de que cesen na rebelión: o 29 de abril de 1483, conversa con Guayarmina Semidán, descendente como el dos Semidán, e con Bentejuí na fortaleza de Ansite. Trala reunión, Guayarmina baixa e entrégase, mentres que Bentejuí e o faycán de Telde se suicidan seguindo o ritual guanche, despeñándose polo barranco de Atis Tirma, así chamado por ser esa a frase que a tradición narra que berraron cando se lanzaron ó baleiro ("Viva a Montaña sagrada").

Coa súa morte, remata toda resistencia armada e organizada á conquista de Gran Canaria por parte dos Reis Católicos.

## Notas 
## Filmografía 

## Véxase tamén 
### Outros artigos 
* Guanche

### Ligazóns externas 
* Documentos e bibliografía histórica sobre Canarias
* Biografías de personaxes canarios
* Revista dixital Mundo Guanche
Tenesor Semidán

**Tenesor Semidán** (bautizado posteriormente como **Fernando de Guanarteme**) foi un líder aborixe canario. Negociou coa Coroa de Castela un tratado válido para todas as illas do arquipélago. Nace probablemente contra o ano 1420 na illa de Gran Canaria, de cuxo reino, Guanartemato de Gáldar, era guanarteme á chegada dos casteláns.

## Historia 
Tenesor Semidán e Bentaguaire eran os fillos do guanarteme de Gran Canaria, Taghoter Semidán (finais do século XV), e herdaron o reino á morte deste, pero axiña xurdiu a loita entre ambos; Tenesor venceu pero tivo que facer fronte á sublevación do usurpador Doramas e a continuos intentos de invasión. En 1478 Juan Rejón e Pedro de Algaba desembarcaron na illa á fronte dunha expedición de tropas castelás, iniciando a conquista da illa.
En 1481, Tenesor viaxa a España por vez primeira e asina a Carta de Calatayud, pacto entre os Reinos das Españas e o Reino das Canarias, o 30 de maio en Calatayud, capital de Aragón, asinando en nome do Reino das Canarias, e Fernando o Católico, Rei de Aragón, en nome dos Reinos das Españas. Os mandos do exército español destinados nas Canarias, obteñen terras, e tamén os diferentes menceyes e guanartemes (reis tribais) que quedan como responsables políticos.

Ó ano seguinte do tratado, algúns grupos de rebeldes liderados por Guayarmina Semidán e Bentejuí refúxianse nos cumios e manteñen viva a resistencia en Gran Canaria.

Tenesor Semidán reúnese con eles para tratar de convencelos de que cesen na rebelión: o 29 de abril de 1486, conversa con Guayarmina Semidán, descendente como el dos Semidán, e con Bentejuí na fortaleza de Ansite. Trala reunión, Guayarmina baixa e entrégase, mentres que Bentejuí e o Faycan de Telde se suicidan seguindo o ritual aborixe, despeñándose polo barranco de Atis Tirma, así chamado por ser esa a frase que a tradición narra que berraron cando se lanzaron ó baleiro ("Viva a Montaña sagrada").

### Cristianización 
Foi un personaxe de grande importancia para a incorporación pacífica dalgunhas das illas canarias ás coroas dos Reis Católicos, os cales apadrinaron o seu bautismo, celebrado nas Cortes Xerais da cidade de Calatayud, o 30 de maio de 1481, día de San Fernando.

## Animosidade 
Ao participar na conquista das Illas Canarias, Fernando Guanarteme é unha figura histórica que goza dunha animosidade popular nas illas Canarias pasando tradición máis tarde como un traidor por excelencia das súas terras e cultura.

## Notas 
## Véxase tamén 
### Outros artigos 
* Bentejuí
* Guayarmina Semidán

### Ligazóns externas 
* RSEAPT: Real Sociedade de Amigos do País de Tenerife 
* Documentos e bibliografía histórica sobre Canarias
* Revista dixital sobre cultura guanche
Guanarteme

[miniatura|Localización dos Guanartematos con respecto ós municipios actuais (Verde escuro-[Guanartemato de Gáldar)]]
**Guanarteme** (de *wan,* "home", e *Artemi,* "fillo de soberano") era o termo que recibían os reis aborixes na illa de Gran Canaria antes da conquista castelá. Posto que a illa estaba dividida en diversos territorios máis ou menos autónomos, existían varios **guanartemes**. No momento da conquista había dous: o Guanartemato de Telde e o Guanartemato de Gáldar.

Os **guanartemes** axudábanse dun consello de nobres para tomar as súas decisións, ademais de contar co sacerdote ou faycán, quen en ocasións podía ter máis relevancia social e política que o propio **guanarteme**. Tamén se menciona a existencia dun consello de carácter militar: o **sabor**, onde se reunían os guayres ou capitáns.

A palabra Guanarteme, significa literalmente "Fillo de Arteme", que se refire a **Tagohorcer Semidán** (coñecido como Arteme ou Artemi Semidán) rexente de Gran Canaria 4 ou 5 xeracións antes da invasión castelá, que foi gobernante do Reino de Canaria tras ser unificados os 10 cantóns que existían na Illa no tempo dos seus pais: Gumidafe e Atindamana

Na illa de Tenerife, estes monarcas recibían o nome de Menceyes.

## Véxase tamén 
### Outros artigos 
*Tenesor Semidán
Huéspedes Felices

**Huéspedes Felices ** foi un grupo pop-rock fenés en activo durante a década dos 90, caracterizado polas súas letras paródicas.

## Traxectoria 
### Primeira maqueta 
A mediados dos 90 comezaba a circular pola ría de Ferrol unha maqueta dos Huéspedes Felices na que destacaban temas como *Soy heavy* ou *Letra B* (versión de *Let it be* de The Beatles).
Silva Sociedad Deportiva

O **Silva Sociedad Deportiva** é un club de fútbol galego do barrio da Silva, na Coruña. Foi fundado o 6 de xuño de 1940 e actualmente compite no Grupo 1 da Terceira Federación.

## Historia 
### Antecedentes 
thumb|Imaxe da Silva, barrio no que se orixinou o club.
Contra o 1933 o barrio da Silva contaba cun club, o Racing Silva, aínda que as súas actividades se limitaban a celebrar encontros xuvenís e que é o antecedente do equipo do barrio. A causa das dificultades económicas, os rapaces da Silva víronse obrigados a agruparse no Ventorrillo en torno ao Maravillas, un equipo que participaba nos campionatos locais *As* e *Plongeón*, con material cedido polo Fabril.

Os demais equipos estaban dotados de xogadores de talle nacional, con algúns profesionais procedentes doutros clubs afincados na cidade.

[miniatura|280px|Memorial Antonio Meirás xogado entre o Silva e o [Deportivo da Coruña en 2015 no Roxo.]]

## Datos do club
### Historial na liga
|valign="top" width=0%|

|valign="top" width=0%|

|}

## Palmarés 
 en 2017.]]
***Primeira Autonómica** (1): 2011–12
***Segunda Autonómica** (1): 2010–11
***Terceira Autonómica** (1): 1996–97
***Fase Autonómica Galega da Copa RFEF** (1): 2017–18
***Copa Deputación da Coruña de Campións de Copa** (1): 2012
***Copa da Coruña** (4): 1957, 2010, 2011, 2012

## Notas 
## Véxase tamén 
### Ligazóns externas
*Páxina oficial do club 
*Datos do club en afacoruna.com
Xesús Cañedo Valle

**Xesús Cañedo Valle**, nado en Xixón o 9 de decembro de 1958 e finado en Tenerife o 1 de xaneiro de 2026, foi un político asturiano, Secretario Xeral e fundador do Partíu Asturianista, e estudoso de Asturias e a súa cultura con obras como "Refraneru Asturianu" xunto co tamén asturianista Xuan Xosé Sánchez Vicente. Ademais, foi un dos membros fundadores do Conceyu Nacionalista Astur entre 1976 e 1981. Foi licenciado en Dereito.

## Obra 
* *Refraneru Asturianu* 
* *El Gran Libro de la Mitología Asturiana* 
* *Dende Roma hasta Internet*

## Notas 
## Véxase tamén 
### Outros artigos 
* Partíu Asturianista
* Nacionalismo asturiano
Roberto Colunga

**Roberto Colunga Fernández**, nado o 14 de outubro de 1970 en Xixón, é o Secretario Xeral do Bloque por Asturies dende a súa fundación e foi deputado da Xunta Xeral do Principado de Asturias de 2010 a 2011.

## Traxectoria 
Primeiro, substituíu a Francisco Javier García Valledor, trala súa dimisión no grupo de Esquerda Unida e logo, formou parte do Grupo Parlamentario Mixto.

Técnico deportivo en grao medio, tamén é hostaleiro e adestrador dun dos equipos inferiores do C.D. Mª Rubio. Foi axudante do concelleiro de cultura tradicional e lingua asturiana na Xunta do Goberno de Xixón, dende onde apostou polo Festival Xixón 5º40'.

Foi membro da Xunta Reitora da Fundación Municipal de Cultura e da Universidade Popular de Xixón, así como cantante e guitarrista do grupo Eskándalo Públiko.

Dentro do asturianismo foi membro fundador da INA e do propio Bloque por Asturies.

## Notas 
## Véxase tamén 
### Outros artigos 
*Nacionalismo asturiano
*Bloque por Asturies

### Ligazóns externas 
* Ficha do deputado na web da Xunta Xeral do Principado de Asturias.
.ec

**.ec** é o Dominio de Nivel Superior xeográfico (ccTLD) para Ecuador. NIC.EC é o seu actual administrador e os dominios poden ser adquiridos en liña desde o seu portal web. As oficinas están situadas no centro da cidade de Guayaquil.

Os dominios poden ser rexistrados directamente baixo un dominio de segundo nivel, esta posibilidade é recente, destacando a páxina de Diario Expreso de Guayaquil. Comercialízanse ademais dominios de terceiro nivel, clasificados como segue:

* **.ec**: Destinado para uso en xeral.
* **.com.ec**: Destinado para uso comercial en xeral.
* **.net.ec**: Destinado para uso de compañías dedicadas a telecomunicacións.
* **.fin.ec**: Destinado para uso de entidades financeiras.
* **.prol.ec**: Destinado para uso de actividades profesionais de particulares.
* **.med.ec**: Destinado para clínicas, hospitais e relacionados con medicamento.
* **.info.ec**: Destinado para información en xeral.
* **.edu.ec**: Destinado para institucións educativas.
* **.org.ec**: Destinado para organizacións sen fin de lucro.
* **.mil.ec**: Destinado para uso militar.
* **.gob.ec**: Destinado para uso de institucións públicas ou gobernamentais. (Vixente desde xullo de 2010)
* **.gov.ec**: Destinado para uso de institucións públicas ou gobernamentais. (Sendo substituído por gob.ec desde o 31 de decembro de 2010)

Non existen restricións de índole xeográfica para a adquisición de dominios, e a venda é totalmente libre excepto para os dominios .edu.ec, .mil.ec e .gov.ec, nas que é imprescindible constar como entidade educativa, militar ou gobernamental respectivamente.

Un dominio de segundo nivel activo pero que xa non se comercializa é **.k12.ec**. A partir do 1 de xullo de 2002 suspendeuse calquera rexistro, que no pasado era ofrecido para colexios particulares.
María Antonia Fernández Felgueroso

**María Antonia Fernández Felgueroso**, nada o 13 de xuño de 1944 en Xixón, é unha política asturiana que foi elixida a primeira *Procuradora Xeral* de Asturias.

## Traxectoria 
Entre 1984 e 1991 foi directora rexional de Acción Social. Abandonou o cargo para poñerse á fronte da consellería de Educación, Cultura, Deportes e Mocidade no goberno de Juan Luis Rodríguez-Vigil. En 1993 pasou a ser conselleira do Interior e Administracións Públicas.

Nas eleccións municipais de 1999 foi elixida concelleira polo PSOE no concello de Xixón. Mantivo o cargo no 2003 a deixouno no 2006 para se converter en Procuradora Xeral de Asturias, un cargo que se asemella ó do Defensor do Pobo no resto do estado.
Xuan Pertierra Argiz

[miniatura|300px|Xuan Pertierra, na executiva do [Partíu Asturianista, o terceiro pola dereita.]]
**Xuan Ramón Pertierra Argiz**, nado en Xixón o 30 de agosto de 1958 e finado en Tapia de Casarego o 12 de agosto de 2009, máis coñecido como **Xuan Pertierra**, foi un político asturiano licenciado en Dereito.

## Traxectoria 
Foi candidato nas Eleccións Xerais de 2004 na candidatura do Partíu Asturianista ó Senado e nas Eleccións Municipais de España de 2007 na candidatura de Unión Asturianista.

## Notas 
## Véxase tamén 
### Outros artigos 
* Nacionalismo asturiano
* Partíu Asturianista

### Ligazóns externas 
* Candidatos eleccións xerais do 2004 
* Candidatos eleccións municipais do 2007
Rafael Palacios

**Rafael Abelardo Palacios García**, nado o 22 de novembro de 1963 en Ciaño, Langreu, máis coñecido como **Rafa Palacios**, é un político asturiano e actual voceiro nacional do Bloque por Asturies.

## Véxase tamén 
### Outros artigos 
*Nacionalismo asturiano
*Bloque por Asturies
Manuel Martínez Sueiro

**Manuel Martínez Sueiro**, nado en Cadós (Bande) o 21 de maio de 1873 e finado en Salamanca o 2 de outubro de 1920, foi un xurista e escritor galego.

## Traxectoria 
Estudou no seminario de Ourense e licenciouse en Dereito na Universidade de Santiago de Compostela (1895). Traballou como avogado en Ourense e exerceu de xuíz municipal ata que gañou as oposicións a xudicatura. Foi xuíz de Instrución en Riaño, Gandesa, Corcubión, O Carballiño e Monforte de Lemos. Logo foi fiscal da Audiencia en Ourense e Salamanca.

Alternou a súa profesión co xornalismo e a investigación histórica e arqueolóxica. Colaborou no *Boletín de la Comisión de Monumentos Históricos y Artísticos de Orense* con artigos como “Vocablos gallegos del dialecto salmantino” e “El Autor del Pórtico del Paraíso” e no *Boletín del Círculo Católico de Obreros de Orense*. Foi membro da Real Academia de Bellas Artes de San Fernando, da Real Academia de la Historia e membro correspondente da Real Academia Galega.

## Obras 
* *Estudios sociales. Memoria sobre los medios más prácticos y eficaces de mejorar la aptitud técnica y la condición moral y material del obrero en Galicia*, 1901.
* *La Cuestión agraria en Galicia. Redención de foros y subforos: una solución equitativa*, 1912.
* *Fueros municipales de Orense*, 1912.

## Véxase tamén 
### Bibliografía 
*
.aq

**.ao** o Dominio de Nivel Superior xeográfico (ccTLD) para a Antártida. Está reservado para organizacións que traballan na Antártida ou que promoven esta e as rexións do Océano Austral. Está administrado por Peter Mott de Mott and Associates de Auckland, Nova Zelandia.

## Véxase tamén
### Ligazóns externas
* Información no IANA do .aq
Lana Del Rey

**Elizabeth Woolridge Grant**, máis coñecida como **Lana Del Rey**, nada o 21 de xuño de 1985 en Nova York, é unha cantante e compositora estadounidense. Criada ao norte do Estado de Nova York, Del Rey trasladouse á cidade de Nova York aos dezaoito anos, onde foi á universidade e comezou a escribir música e a actuar en pequenos clubs.

En 2008, Del Rey asinou un contrato cunha marca independente e gravou o seu álbum de estrea homónimo, dispoñible en iTunes en 2010; Del Rey comprou de novo os dereitos do seu álbum e foi retirado pouco despois.

En xuño de 2011, editou a canción "Video Games" no Internet, acompañada por un vídeo musical feito por ela mesma, que se fixo moi popular nos meses seguintes. A canción foi editada máis tarde coma sinxelo no mes de outubro, liderando o álbum de estrea nunha gran compañía del Del Rey, *Born to Die*, editado o 31 de xaneiro de 2012 a través de Interscope Records. *Born to Die* debutou no número un en sete países, incluíndo o Reino Unido e Australia. O álbum deu dous sinxelos que chegaron ó top 10 en todo o mundo: "Video Games" e "Born to Die".

A música de Del Rey ten referencias a varios aspectos da cultura de pop, en particular dos anos 50 e 60. Entre as súas influencias musicais, Del Rey cita a Britney Spears, Eminem, Nirvana, Elvis Presley e Antony and the Johnsons entre outros.

## Discografía 
### Álbums de estudio 
### EP 
**Kill Kill* - 2008 (descarga dixital)
**Video Games EP* - 2011 (CD, vinilo, descarga dixital)
**Video Games/Blue Jeans Remix EP - 2011 (Vinilo)
**Video Games: The Remix EP* - 2012 (CD, descarga dixital)
**Born to Die: The Remix EP* - 2012 (CD, vinilo, descarga dixital)
**Lana Del Rey* - 2012 (descarga dixital)
**Blue Jeans: The Remix EP* - 2012 (CD, vinilo, descarga dixital)

### Sinxelos 
**Video Games* - 2011 (CD, vinilo, descarga dixital)
**Born To Die* - 2012 (CD, vinilo, descarga dixital)
**Blue Jeans* - 2012 (CD, vinilo, descarga dixital)
**Carmen'' - 2012

## Notas 
## Véxase tamén 
### Bibliografía
*

### Ligazóns externas 
*Web oficial
Maiorga Ramírez

[miniatura|Maiorga Ramírez nun mitin de [Bildu o 11 de abril de 2011.]]
**Maiorga Ramírez Erro**, nado en 1976 en Tafalla, é un político navarro. Licenciado en filosofía e ética pola Universidade do País Vasco e doutorado pola UNED. A súa traxectoria política comeza en 1995 cando se afilia a Eusko Alkartasuna (EA) e Gazte Abertzaleak, as xuventudes do partido. Dende 2004 preside o partido en Navarra. Tralas eleccións municipais do 2003 foi elixido concelleiro por Eusko Alkartasuna na súa vila natal, Tafalla. Na actualidade tamén é deputado no Parlamento de Navarra de Euskal Herria Bildu.

## Véxase tamén 
### Ligazóns externas 
* Sitio web persoal
* Web de EA
Beneharo

**Beneharo** (ou Beneharo II) foi un líder-rei guanche, mencey de Anaga, na illa de Tenerife durante os acontecementos da conquista castelá da illa no século XV. Foi o primeiro mencey tinerfeño en opoñerse a Alonso Fernández de Lugo e formou parte do bando de guerra que, en unión con outros menceyes, se enfrontou a Lugo na primeira batalla de Acentejo, na batalla de Aguere e na segunda batalla de Acentejo. Sobreviviu á conquista e tomou o nome de Fernando de Anaga ou Pedro de los Santos. Enrique (descoñécese o seu nome precristián) e Guajara.

## Notas 
## Véxase tamén 
### Outros artigos 
* Mencey
* Tenesor Semidán
* Bentejuí
.edu

O dominio **.edu** é un dominio de primeiro nivel (sTLD, as súas siglas en inglés) que forma parte do sistema de nomes de dominios de Internet. O dominio *.edu* é utilizado unicamente con fins educativos, xa sexa por institucións educativas ou oficinas gobernamentais relacionadas con estas. Desde o 2001, aos novos inscritos ao dominio requiríuselles que sexan institucións de educación superior afiliados aos Estados Unidos, aínda que desde entón os que xa estaban rexistrados que non están afiliados aos Estados Unidos –e ata aquelas institucións non educativas– conservan os seus rexistros hoxe en día.

Outros países teñen un dominio .edu de segundo nivel, por exemplo para España sería *.edu.es* ou o Uruguai *.edu.uy*.

## Elixibilidade 
Desde o 29 de outubro de 2001 soamente institucións e organizacións post-secundarias que sexan institucionalmente acreditadas por unha axencia na lista de axencias de acreditación nacionalmente recoñecidas do Departamento de Educación dos Estados Unidos son elixibles para solicitar un dominio *.edu* Para poder ser elixible, unha institución debe estar situada nos Estados Unidos, estar legalmente organizada nos Estados Unidos ou ser recoñecida por un estado dos Estados Unidos, axencia territorial ou federal.

## Notas 
## Véxase tamén 
### Ligazóns externas 
* Web oficial
Modesto Lamas Sánchez

**Modesto Lamas Sánchez**, nado en Ourense e finado na Coruña o 12 de febreiro de 1933, foi un xornalista e escritor galego.

## Traxectoria
Fillo de Valentín Lamas Carvajal, foi director de *El Eco de Orense* de 1906 a 1908. Foi funcionario de Facenda na Coruña.
## Véxase tamén 
### Bibliografía 
*
Jessica Chastain

**Jessica Michelle Chastain**, nada o 24 de marzo de 1977 en Sonoma, California, é unha actriz estadounidense. É coñecida polas súas actuacións nos filmes *The Help*, *The Debt*, *Take Shelter*, e *The Tree of Life*.

## Filmografía 
### Televisión 
## Notas 
## Véxase tamén 
### Ligazóns externas 
*
Jonathan Jackson

**Jonathan Stevens Jackson**, nado o 11 de maio de 1982 en Orlando, Florida, é un actor e músico estadounidense. Coñecido por interpretar o papel de Lucky Spencer na serie *General Hospital*, e de Jesse Tuck no filme de 2002 *Tuck Everlasting*.

## Filmografía 
## Véxase tamén 
### Ligazóns externas 
* Páxina web
*
Mencey

**Mencey** é o nome dado ó monarca ou rei dos pobos guanches de Tenerife, que rexía un **menceyato** (territorio ou reino). O equivalente en Gran Canaria denomínase Guanarteme.
[miniatura|Estatua de [Tinerfe|Tinerfe O Grande en Adeje, Tenerife]]
[miniatura|Estatua de [Beneharo na Praza da Patroa das Canarias (Tenerife)]]
En Tenerife, o último gran mencey foi Tinerfe O Grande. Moitos dos nomes dos menceyes son produto da imaxinación do poeta Antonio de Viana, nado case 80 anos despois da conquista das Canarias pola Coroa de Castela. Grazas a algúns manuscritos anteriores a el, consérvanse nomes de menceyes e guerreiros, como o de Benytomo (Bencomo), fillo do mencey Sunta, que tiña a súa corte en Adeje (cen anos antes da conquista) e gobernaba toda a illa. Tivo 9 fillos lexítimos e un ilexítimo, quen posteriormente se rebelaron e dividiron a illa en 9 menceyatos.

* Daute: ocupaba a extensión dos municipios actuais de El Tanque, Los Silos, Santiago del Teide, Buenavista del Norte e Garachico.
* Abona: ocupaba a extensión dos actuais municipios de Fasnia, Arico, Arona, San Miguel de Abona e Granadilla de Abona. Limitaba co menceyato de Güímar ó nordés, co de Adeje ó suroeste, ó norte con Las Cañadas del Teide e ó sur co mar.
* Taoro: ocupaba a extensión dos actuais municipios de Puerto de la Cruz, La Orotava, La Matanza de Acentejo, Los Realejos e Santa Úrsula.
* Adeje: ocupaba a extensión dos actuais municipios de Guía de Isora, Adeje e Vilaflor de Chasna.
* Anaga: ocupaba parte da extensión dos actuais municipios de Santa Cruz de Tenerife e San Cristóbal de La Laguna.
* Icode: ocupaba a extensión dos actuais municipios de San Juan de la Rambla, La Guancha, Garachico e Icod de los Vinos.
* Güímar: ocupaba a extensión dos actuais municipios de El Rosario, Candelaria, Arafo e Güímar
* Tegueste: ocupaba a extensión dos actuais municipios de Tegueste, parte da zona costeira de San Cristóbal de La Laguna e a propia veiga lagunera.
* Tacoronte: ocupaba a extensión dos actuais municipios de Tacoronte e El Sauzal.

Ademais, outorgóuselle un pequeno territorio ó seu fillo ilexítimo que posteriormente se chamou "Punta del Hidalgo Pobre" (actualmente Punta del Hidalgo).

Os menceyes tiñan un lugar de reunión chamado Tagoror. En 1502, anos despois de dada por conquistada a illa, reunificouse o Menceyato de Adeje baixo o mando do mencey Ichasagua. Outro mencey singular foi o chamado "Mencey Tolo".

## Notas 
## Véxase tamén 
### Outros artigos 
*Guanarteme
End of Days

***End of Days*** é un filme estadounidense dirixido por Peter Hyams que se estreou en 1999. Protagonizado por Arnold Schwarzenegger, Robin Tunney, Rod Steiger, Kevin Pollak, CCH Pounder, Udo Kier e Gabriel Byrne.

## Sinopse 
Nova York, 1979. Nun hospital de Manhattan acaba de nacer Christine, unha fermosa nena. Ese mesmo día, no Vaticano, un xove sacerdote informa ó Papa do nacemento da nena, que leva a marca do Anticristo. En 1999, Jericho Cane, un ex-policía amargado, salva a unha rapaza do asalto duns ladróns: é Christine. Dende entón Cane será vítima da persecución de terríbeis forzas sobrenaturais.

## Personaxes 
* Arnold Schwarzenegger como Jericho Cane
* Robin Tunney como Christine York
* Gabriel Byrne como Satan/Banqueiro sen nome/Neno do coro
* Kevin Pollak como Bobby Chicago 
* CCH Pounder como Detective Marge Francis
* Derrick O'Connor como Thomas Aquinas 
* Miriam Margolyes como Mabel 
* Udo Kier como Doutor Abel 
* Victor Varnado como Albino
* Mark Margolis como O Papa
* Rod Steiger como Kovak
* John Timothy Botka como Policía de Thomas
* Marc Lawrence como Home vello
* Sven-Ole Thorsen como Thug

## Galardóns e nomeamentos 
* 1999: 3 Nomeamentos ós Premios Razzie: Peor director, actor e actor secundario.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
40 Days and 40 Nights

***40 Days and 40 Nights*** é un filme estadounidense dirixido por Michael Lehmann que se estreou no 2002.

## Sinopse 
A última relación de Matt (Josh Hartnett) coa súa moza Nicole (Vinessa Shaw) rematou moi mal, e trala ruptura adícase a ter moitas citas, que tan só aumentan a súa sensación de baleiro. Entón decide que non quere saber nada de mulleres, polo que se impón un celibato de 40 días e 40 noites sen ter sexo, de ningunha clase. O problema xorde cando, ó terceiro día, coñece a Erica (Shannyn Sossamon), a muller dos seus soños.

## Personaxes 
* Josh Hartnett como Matt Sullivan
* Shannyn Sossamon como Erica Sutton
* Paulo Costanzo como Ryan
* Maggie Gyllenhaal como Sam
* Vinessa Shaw como Nicole
* Adam Trese como John Sullivan
* Griffin Dunne como Jerry Anderson
* Keegan Connor Tracy como Mandy 
* Emmanuelle Vaugier como Susie
* Monet Mazur como Candy
* Christine Chatelain como Andie
* Stanley Anderson como Maher
* Lorin Heath como Diana
* Glenn Fitzgerald como Chris
* Jarrad Paul como Duncan
* Terry Chen como Neil
* Kai Lennox como Nick
* Chris Gauthier como Mikey
* Barry Newman como Walter Sullivan
* Mary Gross como Bev Sullivan
* Dylan Neal como David Brokaw

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Lady Falcón

***Lady Falcón*** (en ) é un filme estadounidense dirixido por Richard Donner que se estreou en 1985.

Foi estreado en galego pola Televisión de Galicia o 3 de agosto de 1998.

## Sinopse 
Idade Media. Unha lenda de carácter sobrenatural relata a diabólica vinganza do bispo de Aquila, que consiste en facer imposible o amor entre Navarre (Rutger Hauer) e Isabel (Michelle Pfeiffer). Aliándose coas forzas do mal, consegue enfeitizar ós amantes: ela converterase en falcón durante o día, e el será un lobo gris pola noite. Eternamente unidos e separados, atoparán un aliado no lacaio Philippe (Matthew Broderick), que intentará axudalos a conxurar a maldición do bispo.

## Personaxes 
* Matthew Broderick como Philippe Gaston, O rato
* Rutger Hauer como Capitán Etienne Navarre
* Michelle Pfeiffer como Isabeau d'Anjou
* Leo McKern como Imperius
* John Wood como Bispo de Aquila
* Ken Hutchison como Marquet
* Alfred Molina como Cezar
* Giancarlo Prete como Fornac

## Galardóns e nomeamentos 
* 1985: 2 nomeamentos ó Oscar: Mellor son, efectos de son.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Tuck Everlasting (filme)

***Tuck Everlasting*** é un filme estadounidense dirixido por Jay Russell que se estreou no 2002. Baséase no libro *Tuck Everlasting* de Natalie Babbitt (1975).

## Sinopse 
A xove Winnie Foster, afogada polo aburrimento e a monotonía, trata de escapar ó control dos seus millonarios e dominantes pais pero a súa vida da un xiro radical cando coñece ós Tuck, unha extravagante familia que parece vivir fóra do tempo. Os Tuck viven no máis recóndito do bosque e agochan un gran segredo: son inmortais grazas á auga dun milagroso manancial que lles proporciona a eterna xuventude. Eles ensinaranlle a Winnie o xeito de desfrutar cada minuto ó máximo e ser feliz. Un día, o tranquilo mundo dos Tuck vese ameazado por un estraño que fai demasiadas preguntas. Entón Winnie verase obrigada a elixir entre a súa antiga vida e o marabilloso mundo que acaba de descubrir.

## Personaxes 
* Alexis Bledel como Winnie Foster
* Jonathan Jackson como Jesse Tuck
* Ben Kingsley como O home do traxe amarelo
* William Hurt como Angus 'Tuck' Tuck
* Sissy Spacek como Mae Tuck
* Scott Bairstow como Miles Tuck
* Amy Irving como Foster
* Victor Garber como Robert Foster
* Julia Hart como Sally Hannaway
* Noami Kline como Beatrice Ruston
* Robert Luis como Night Deputy
* Michelle Mulitz como Natalie Foster

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Felipe Fernández-Armesto

**Felipe Fermín Ricardo Fernández-Armesto**, coñecido como **Felipe Fernández-Armesto**, nado en Londres en 1950, é un historiador británico de orixe galega, autor de varias obras moi populares de historia revisionista.

É fillo do periodista Felipe Fernández Armesto (**Augusto Assía**) e da xornalista inglesa Betty Millian de Fernández-Armesto, que foi cofundadora e editora de *The Diplomatist*, diario interno do corpo diplomático acreditado en Londres.

Está casado con Lesley Patricia Hook, da que ten dous fillos, Federico David Fermín Arturo e Sebastian Felipe Xavier, coñecido como Sebastian Armesto.

## Traxectoria 
Iniciou os seus estudos na Universidade de Salamanca a finais dos anos 1960, trasladándose despois á de Oxford, onde obtén o título de Doutor en Historia e onde desenvolveu gran parte da súa carreira profesional. Pero tamén foi profesor en varias universidades e institutos de investigación en Europa e América, impartindo clases na Universidade de Londres (Queen Mary College), na Universidade Tufts de Massachusetts, e nas de Yale, Columbia e Cambridge.

É membro do *Athenaeum Club (London)*, da *Hakluyt Society* e da *Royal Historical Society*.

## Notas 
## Véxase tamén 
### Ligazóns externas 
* Fernández-Armesto recorre la historia de la comida desde el origen de nuestra cultura diario *El País* (España), 9 de xullo de 2004. 
* Entrevista en TMCQ por Neil Scott. Primavera de 2004. 
* CV no Departamento de Historia da Universidade de Notre Dame .
State of Origin

O **State of Origin** é unha competición anual de rugby league de Australia, consistente nunha serie de 3 encontros nos que se enfrontan os equipos representativos dos estados de Nova Gales do Sur e Queensland. O torneo naceu en 1980 e representa unha das rivalidades rexionais máis fondas do mundo en calquera disciplina deportiva.

## Historia
A NRL é unha das dúas ligas profesionais máis tradicionais e antigas en Australia. A liga naceu en Sydney, e mantívose composta só por equipos da cidade durante décadas. Co tempo foise estendendo por outras cidades de Nova Gales do Sur, mentres que en Queensland existía outra liga menos profesionalizada, pero tamén cun gran nivel. Antes da chegada da primeira franquía profesional da NRL a Queensland, no estado xa existía unha gran crenza de que o nivel do rugby league de Queensland podía ser superior ó de Nova Gales do Sur. De feito, moitos xogadores de Queensland tiñan participado na NRL en equipos de Sydney cun grande éxito. 

Nova Gales do Sur e Queensland tiñan cadansúa federación independente. Ámbalas dúas chegaron a un acordo para artellar un campionato anual que enfrontase ás selección dos dous estados, unha vez analizado que podería ser de grande interese nos medios e deportivo. Medios de comunicación e xente de negocios achegaron o seu apoio, e a competición saíu adiante. As dúas primeiras edicións levadas a cabo nos anos 1980 e 1981 consistiron nun único encontro. Foi a partir de 1982 cando o State of Origin comezou co seu actual formato, consistente en 3 encontros.
### Palmarés

Táboa de gañadores

Queensland gañou 8 das 10 primeiras edicións, Nova Gales do Sur fíxose con 10 das seguintes 16, e Queensland acadou 6 títulos seguidos entre 2006 e 2011. Antes da disputa da edición 2012, Queensland ten no seu palmarés 18 triunfos, por 14 de Nova Gales do Sur.

## Véxase tamén 
### Outros artigos 
* National Rugby League
### Ligazóns externas 
* Sección do State of Origin na páxina oficial da NRL 
* Páxina non oficial do State of Origin 
### Vídeos
* Vídeo conmemorativo do 25º aniversario do torneo.
* Vídeo das frecuentes liortas entre xogadores do State of Origin.
* O famoso placaxe de Gorden Tallis sobre Brett Hodgson en 2002.
Miguel Castelo

**Miguel Ángel Castelo Agra**, nado en Freás de Eiras (Ramirás) o 20 de abril de 1946, é un xornalista e cineasta galego.

## Traxectoria 
Licenciado en Ciencias da Información na especialidade de Imaxe. Comezou no audiovisual nos anos setenta realizando curtametraxes. Compaxinou a súa actividade como crítico cinematográfico e teatral coas realizacións para cine, televisión e vídeo. En 1979 fundou a distribuidora Rula Difusora Cultural Galega e despois a produtora Video Trama (1983). Dirixiu para Televisión Española o primeiro programa dedicado ao cine de Galicia, *Do cinema galego* (1984), e colaborou en diversos espazos da Televisión de Galicia. Ten exercido a docencia de medios audiovisuais na Escola Técnica Superior de Arquitectura da Coruña.

## Filmografía 
* *A tola* (1974), de Miguel Gato (como foto-fixa).
* *Fendetestas* (1975), de Antonio F. Simón (como foto-fixa)
* *Illa* (1976), de Carlos L. Piñeiro.
* *O herdeiro* (1976), de Miguel Gato.

### Como director 
* *O pai de Migueliño* (1977).
* *Macana de dote, ché* (1991).
* *O desexo* (1992), adaptación do conto de Rafael Dieste "O vello que quería ver o tren".

## Véxase tamén 
### Bibliografía 
* 
* 
* 
* 

### Ligazóns externas 
* Ficha na AVG
Teorema do seno

miniatura|Teorema do seno.En trigonometría, o **teorema do seno** é unha relación de proporcionalidade entre as lonxitudes dos lados dun triángulo e os senos dos ángulos respectivamente opostos.

Se nun triángulo *ABC*, as medidas dos lados opostos aos ángulos *A*, *B* e *C* son respectivamente *a*, *b*, *c*, entón;
{{Ecuación|\frac{a}{\operatorname{sen}\,A} =\frac{b}{\operatorname{sen}\,B} =\frac{c}{\operatorname{sen}\,C} }}

## Demostración 
A pesar de ser dos teoremas trigonométricos máis usados e de ter unha demostración particularmente simple, é pouco común que se presente.

miniatura|263px|dereita|O teorema dos senos establece que *a/sin(A)* é constante.
Dado o triángulo *ABC*, denotamos por *O* o seu circuncentro e debuxamos a súa circunferencia circunscrita. Prolongando o segmento *BO* até cortar a circunferencia, obtense un diámetro *BP*.

Agora, o triángulo *PBC* é recto, posto que *BP* é un diámetro, e ademais os ángulos *A* e *P* son iguais, porque ambos son ángulos inscritos que abren o segmento *BC* (Véxase definición de arco capaz). Por definición da función trigonométrica seno, tense
{{Ecuación|\operatorname{sen}\,A=\operatorname{sen}\,P=\frac{BC}{BP} = \frac{a}{2R}|3=left}}
onde *R* é o radio da circunferencia. Despexando *2R* obtemos:
{{Ecuación|\frac{a}{\operatorname{sen}\,A} = 2R|3=left}}

Repetindo o procedemento cun diámetro que pase por *A* e outro que pase por *C*, chégase a que as tres fraccións teñen o mesmo valor *2R* e polo tanto son iguais.

A conclusión que se obtén acostuma chamarse teorema dos senos xeneralizado e establece que para un triángulo *ABC* onde *a, b, c* son os lados opostos aos ángulos *A, B, C*  respectivamente, se *R* denota o radio da circunferencia circunscrita, entón:
{{Ecuación|\frac{a}{\operatorname{sen}\,A} =\frac{b}{\operatorname{sen}\,B} =\frac{c}{\operatorname{sen}\,C}=2R }}

Pode enunciarse o teorema dunha forma alternativa:
:'*Nun triángulo, o cociente entre cada lado e o seno do seu ángulo oposto é constante e igual ao diámetro da circunferencia circunscrita.

## Aplicación 
O teorema do seno é utilizado para resolver problemas nos que se coñecen dous ángulos do triángulo e un lado oposto a un deles.
Tamén se usa cando coñecemos dous lados do triángulo e un ángulo oposto a un deles.

## Relación coa área do triángulo 
miniatura|Dúas fórmulas para calcular a área dun triángulo

Para un triángulo *ABC*, a área calcúlase como *ah/2* onde *h* é a medida da altura sobre a base *a*. Novamente, por definición de seno, tense sen *C* = *h/b* ou o que é o mesmo *h* = *b* sen *C*, de modo que se cumpre:
:Area = \frac{a\;h}{2} = \frac{a\;b\,\;\operatorname{sen}\,C}{2}.

Mais, o teorema dos senos implica que *c* = 2*R* sen *C'', polo que ao substituír na expresión anterior obtense un novo teorema:
Area=\frac{a\;h}{2} = \frac{a\;b\,\;\operatorname{sen}\,C}{2}=\frac{a\;b\;c}{4\;R}

## Véxase tamén 
### Outros artigos
* Trigonometría
** Triangulación
** Trigonometría esférica
** Función trigonométrica
* Xeometría do triángulo
** Teorema do coseno
** Teorema de Pitágoras
Devon Aoki

**Devon Edwenna Aoki**, nada o 10 de agosto de 1982 en Nova York, é unha actriz e modelo estadounidense.

## Filmografía 
## Véxase tamén 
### Ligazóns externas 
*
Atlas III

**Atlas III** foi o nome dun foguete derivado do mísil Atlas e que tivo como antecesor ó Atlas II.

## Características 
O lanzador Atlas III derivou directamente do Atlas II, sendo o cambio máis significativo o uso dun motor ruso RD-180. Fabricáronse dúas variantes do foguete: o Atlas IIIA e o Atlas IIIB, diferenciándose na segunda etapa Centaur e sendo a do Atlas IIIB máis potente. Á súa vez o Atlas IIIB foi construído en dúas subversións: o Atlas IIIB-SEC e o Atlas IIIB-DEC.

## Historial de lanzamentos 
### Atlas IIIA 
### Atlas IIIB 
## Notas 
*
*
*
*
*

## Véxase tamén 
### Outros artigos 
*Atlas
.as

**.as** é o Dominio de Nivel Superior xeográfico (ccTLD) para a Samoa Americana.

Non hai restrición de nacionalidade para os rexistrantes, e moitos .as son empregados por xente, compañías e organización que non teñen ningunha conexión coa Samoa Americana, por exemplo, organizacións ligadas con Asturias.
"AS" ou "A/S" é un sufixo que indica sociedade anónima nalgún países como Noruega, Dinamarca ou a República Checa, sendo usado este dominio por compañías desta clase. Tamén, algúns sistemas autónomos (en inglés Autonomous System) ou páxinas web que ofrecen información sobre estes ou BGP, como bgp4.as, rexistraron nomes con este dominio..

## Véxase tamén 
### Ligazóns externas 
* Información no IANA do .as
Segunda división española 1980/81

A tempada **1980–81** da **Segunda División de España** foi a 49ª edición deste torneo. Comezou o 6 de setembro de 1980&nbsp;e finalizou o 24 de maio de 1981. A categoría estivo composta por 20 equipos, dos cales CD Castellón, Cádiz CF e Racing de Santander ascenderon á Primeira División mentres que Granada CF, Palencia CF, Barakaldo CF e AgD Ceuta descenderon á Segunda División B.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas 
* Web oficial da LFP
* Web oficial da Real Federación Española
Zhuravli

***Zhuravli*** (en ruso ***Журавли***, en galego *os grous*), é unha canción composta en 1968, un dos temas rusos máis famosos sobre a segunda guerra mundial.

## Desenvolvemento 
A orixe é un poema do poeta ávaro Rasul Gamzatov escrito na súa lingua nativa logo de visitar Hiroshima e coñecer a historia de Sadako Sasaki, unha rapaza xaponesa que contraeu leucemia en 1954 como consecuencia da explosión atómica do 6 de agosto de 1945 e que se propuxo realizar un milleiro de grúas de papel (origami) antes da súa morte, converténdose nun símbolo das vítimas inocentes da guerra. O poema traduciuno ao ruso Naum Grebnyov na revista Novy Mir en 1968 interesándose pola historia o cantante Mark Bernes, quen despois de lle revisar a letra pediu a Yan Frenkel que compuxera a música. Foi a derradeira gravación realizada por Bernes, que enfermo de cancro morreu unha semana despois.

## Véxase tamén 
### Ligazóns externas 
*Mark Bernes canta Zhuravli
El Alerta

***El Alerta*** foi un semanario editado en Pontevedra entre 1864 e 1865.

## Historia e características 
Subtitulado *Periódico de intereses generales*, apareceu o 6 de marzo de 1864. O seu editor era Ramón Núñez Pazos e estivo dirixido por Emilio Álvarez Giménez. Foron os seus redactores Augusto Escarpizo Lorenzana, Emilio Álvarez Giménez, Severiano González Regueral, Claudio Cuveiro e Juan Sieiro. Contaba coas seccións: "Editoriales", "Sueltos", "Noticias Generales", "Variedades", "Gacetillas", "Telegramas", "Anuncios" e "Folletín". As circunstancias da época obrigárono a manifestarse á marxe de todo tratamento político e a reducir as súas páxinas aos temas xerais. Cesou a súa publicación en setembro de 1865.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Lotto

**Lotto** pode referirse a:

* Abreviatura usual en diversas linguas do xogo da lotería.
* Lotto Sport Italia, empresa italiana de téxtil deportivo.
* Lotto-Belisol, antigo equipo ciclista belga, agora convertido en Lotto-Soudal
* Lorenzo Lotto, pintor renacentista veneciano.
Jason Clarke

**Jason Clarke**, nado o 17 de xullo de 1969 en Winton, Queensland, é un actor australiano de cinema e televisión.

## Filmografía 
### Cinema 
* *Dilemma* (1997)
* *Twilight* (1998)
* *Praise* (1998)
* *Kick*,(1999)
* *Risk* (2000)
* *Better Than Sex* (2000)
* *Rabbit-Proof Fence* (2002)
* *Our Lips Are Sealed* (2002)
* ''You Can't Stop the Murders* (2003)
* *Get Rich Quick* (2004)
* *Under Still Waters* (2008)
* *Death Race* (2008)
* *The Human Contract* (2008)
* *Public Enemies* (2009)
* *Wall Street: Money Never Sleeps* (2010)
* *Trust* (2010)
* *Yelling to the Sky* (2011)
* *Swerve* (2011)
* *Texas Killing Fields* (2011)

### Televisión 
* *Diagnosis Murder* – serie de televisión, 1 episodio (1996)
* *Heartbreak High* – serie de televisión, 1 episodio (1998)
* *Two Guys, a Girl and a Pizza Place* – serie de televisión, 1 episodio (1998)
* *Wildside* – serie de televisión, 2 episodios (1998)
* *Blue Heelers* – serie de televisión, 4 episodios (1995-1999)
* *All Saints* – serie de televisión, 2 episodios (1999-2000)
* *Home and Away* – telenovela, varios episodios (2002)
* *Farscape* – serie de televisión, 4 episodios (2003)
* *White Collar Blue* – serie de televisión, 2 episodios (2002-2003)
* *Stingers* – serie de televisión, 7 episodios (2000-2003)
* *Brotherhood* – serie de televisión, 29 episodios (2006-2008)
* *The Chicago Code'' – serie de televisión, 13 episodios (2011)

## Véxase tamén
Mark Bernes

**Mark Naumovich Bernes** (en ruso *Ма́рк Нау́мович Берне́с*), nado en Nezhin o 8 de outubro de 1911 e finado en Moscova o 16 de agosto de 1969, foi un cantante a actor soviético de orixe xudía, que interpretou algunhas das cancións máis populares da Unión Soviética como *Tyomnaya noch* (Тёмная ночь, *Noite escura*; 1943) e *Zhuravli* (Журавли, *Os grous*; 1969).

## Traxectoria 
A súa familia mudouse a Khárkiv en 1916, alí comezou a actuar nun teatro local xa de moi novo, e en 1928 logo de realizar cursos de teatro marchou a Moscova, onde logrou pequenos papeis primeiro sen texto en varios teatros e a partir de 1932 cun contrato estable no Teatro Dramático, a partir de 1935 actou tamén en filmes e a fins desa década, Mark Bernes actuou en dous filmes *Chelovek s ruzhyom * (*Home cun rifle*; 1939) e *Istrebiteli* (Loitadores; 1939) nas que tamén cantaba cancións que se fixeron populares na URSS e el fíxose famoso, eran cancións cheas de esperanza e optimismo e algúns anos despois, durante a segunda guerra mundial, cantáronas os soldados. Durante a guerra realizou espectáculos para as tropas, en 1943 actou no filme *Dva boytsa* (Dous soldados), na que cantaba dúas cancións que tamén se fixeron famosas en toda a URSS: *Tyomnaya noch* e *Shalandy polnye kefali*, a primeira converteuse na canción soviética por excelencia da segunda guerra mundial. O 30 de decembro de 1943 realizou o seu primeiro concerto público ao que lle seguiu unha xira polos Urais ao ano seguinte. Nos anos da posguerra seguiu a cantar cancións sobre a guerra, coidando o seu repertorio realizando moitas colaboracións con poetas e compositores. Unha das cancións máis coñecidas, interpretada por vez primeira en 1960 aínda que escrita en 1945, foi *Vragi sozhgli rodnuju hatu*, acabou sendo prohibida polo seu ton pesimista e por antisoviética. Xa enfermo de cancro de pulmón no verán de 1969 gravou a súa derradeira canción *Zhuravli*, baseado nun poema de Rasul Gamzatov.

## Notas 
## Véxase tamén 
### Ligazóns externas 
* Mark Bernes cantando *Tyomnaya noch*
Cab Calloway

**Cabell Calloway III**, coñecido por **Cab Calloway** (25 de decembro de 1907 - 18 de novembro de 1994) foi un famoso cantante e músico de jazz estadounidense. Calloway foi un importante músico de scat e a súa banda foi unha das orquestras de jazz afroamericanas máis populares de Estados Unidos entre os anos 1930 e 1940. A orquestra de Calloway tiña a músicos como os trompetistas Dizzy Gillespie e Adolphus "Doc" Cheatham, saxofonistas Ben Webster e Leon "Chu" Berry e o baixista Milt Hinton. Calloway seguiu facendo música ata a súa morte en 1994 á idade de 86 anos.